ร้องเรียน บริเวณหัวมุมปากซอยบางนา-ตราด 19 แยก 17 มีรถเข็นขายน้ำตั้งอยู่เป็นประจำ (ช่วงเช้า-บ่าย) ทำให้ผู้ขับขี่รถจักรยานยนต์, รถยนต์ผ่านมาหยุดรถซื้อน้ำบริเวณนี้ จึงกีดขวางทางเดินรถอยู่เสมอ ได้เคยแจ้งผู้ขายแล้วแต่บางครั้งก็ละเลย ไม่ได้โบกรถให้จอดอย่างเหมาะสม  เมื่อเดือนกันยายนที่ผ่านมาดิฉันกำลังจะเลี้ยวรถยนต์ออกจากซอยมีผู้ขับขี่รถจักรยานยนต์ขับจากทางหลักผ่านมาแล้วหยุดรถตรงหัวมุมนี้กระทันหัน โดยที่ท้ายรถจักรยานยนต์โผล่ล้ำเส้นทางเดินรถอีกด้วย  จึงทำให้ดิฉันต้องหยุดรถทันทีเพื่อไม่ให้เกิดอุบัติเหตุเฉี่ยวชน จึงได้แจ้งผู้ขับขี่ว่ากระทำผิดกฎหมายจราจร เพราะเป็นทางร่วมทางแยกซึ่งห้ามจอดรถ แต่เขากลับโต้เถียงและมั่นใจว่าเขาไม่ผิดเพราะเขาขับขี่มาจากเส้นทางหลัก ดิฉันจะต้องเป็นฝ่ายระวังเขาต่างหาก
อีกตัวอย่างล่าสุด เมื่อ 21 พฤศจิกายน 2566 ลูกค้าร้านรถเข็นขายน้ำจอดรถจักรยานยนต์ตรงปากทางออกจากซอยเพื่อรอรับน้ำ  ถึงแม้ว่าดิฉันได้ชิดรถอยู่เลนขวาสุดของถนนแล้วก็ตาม เมื่อจะเลี้ยวซ้ายออกจากซอยก็ยังจะต้องตีวงกินเข้ามาตรงบริเวณหัวมุมที่มีรถเข็นขายน้ำอยู่ดี มิฉะนั้นแล้วรถของดิฉันก็จะไปล้ำเส้นทางเดินรถของอีกฟากแทน ซึ่งหากเป็นช่วงเช้าในซอยนี้จะมีการจราจรคับคั่ง จึงกลายเป็นว่าไม่สามารถนำรถออกจากซอยได้  เพราะว่าต้องระวังทั้งรถที่ขับขี่สวนทางกันในเลนปกติ และต้องไม่ให้เฉี่ยวชนรถที่จอดกีดขวางอยู่ริมทางตรงหัวมุมนี้อีกด้วย ดังนั้นเพื่อป้องกันมิให้เกิดอุบัติเหตุ  ดิฉันจึงขอร้องเรียนให้ทางกทม.ดำเนินการจัดการแก้ไขปัญหานี้